text: L'Ajuntament subvenciona dotze entitats esportives de Calella amb 36 mil euros - Calella Comunicació
  L'Ajuntament subvenciona dotze entitats esportives de Calella amb 36 mil euros
  El Club Tennis Taula Calella és una de les entitats subvencionades. (Foto: @cttcalella)
  redaccio2022-01-11T20:23:15+01:0011/01/2022|
  Els clubs esportius calellencs comencen l'any amb un ingrés extra. L'Ajuntament destina una partida de 36 mil euros pel foment de l'esport a través de les entitats de la ciutat. El Club Tennis Taula i el Club Natació Calella són les més beneficiades, amb subvencions de 6.724 i 6.697 euros respectivament. Les segueixen el Club Bàsquet Calella (5.477 euros), la Unió Esportiva Handbol Calella (4.391 euros) i el Club de Futbol Calella (3.931 euros).
  El Club Tennis Calella rebrà 2.008 euros; la secció esportiva de l'Escola Pia, 1.756 euros; l'Associació de Patinatge Artístic Alt Maresme, 1.305 euros; i Calella Marxa, 1.258 euros. També tindrà subvenció el Club Judo Calella (1.018 euros), l'Associació Vòlei Platja Calella (925 euros) i l'Associació Gent de Barri de Pequín (510 euros).
  Per tal de rebre els diners, les entitats han de presentar una memòria de les activitats subvencionades, a més de la documentació necessària per acreditar-les